A feladatok megoldását 2012. 04. 02.-ig várom e-mail-ben!


A „PTR” Zrt. kiemelt főkönyvi számláinak egyenlege tárgyév március 1-jén:
123. Épületek, épületrészek
74 000 000 Ft

129. Ingatlanok terv szerinti értékcsökkenése
………………..

131. Termelő gépek, berendezések, szerszámok, gyártóeszközök
60 000 000 Ft

138. Műszaki berendezések, gépek, járművek terven felüli 

értékcsökkenése és annak visszaírása
……………….

139. Műszaki berendezések, gépek, járművek terv szerinti értékcsökkenése
………………

141. Üzemi (üzleti) gépek, berendezések, felszerelések
28 000 000 Ft

149. Egyéb berendezések, felszerelések, járművek 

terv szerinti értékcsökkenése
………………

211-229. Nyers- és alapanyagok
500 000 Ft
161. Befejezetlen beruházás
17 000 000 Ft
385. Elkülönített betétszámlák
….………….
384. Elszámolási betétszámla
54 000 000 Ft
455. Beruházási szállítók
……..……..
466. Előzetesen felszámított forgalmi adó (a beruházáshoz kapcsolódik)
…...……….
Kiegészítő információk:

· a folyamatban lévő beruházást a zrt. saját pénzeszközből finanszírozza, a beruházással kapcsolatos számlákat a vállalkozás még nem egyenlítette ki.

· eddig csak a szállítóktól érkezett meg a számla, amiből már 3 200 000 Ft-ot átutaltak.

· az ingatlanok átlagosan 4,5 évesek, leírásuk lineáris módszerrel történik, 20 év alatt.

· a termelő gépek 25%-ban használódtak el, ebből 5% terven felüli értékcsökkenés!

· az egyéb gépek nettó értéke 12 000 000 Ft.

· az értékcsökkenést a vállalkozás a negyedé első napján állományban lévő eszközök után számolja el (negyedévente).

· a vállalkozás nem rendelkezik saját devizaszámlával.

A hiányzó adatok megállapítása után kontírozza, majd számlavázakon könyvelje a márciusban történt gazdasági eseményeket.

1. A folyamatban lévő gépberuházás utolsó, kivitelező által számlázott értéke 4 000 000 Ft+ÁFA.

2. A beruházással kapcsolatos számlákat kiegyenlítik az elkülönített pénzből.

3. A beruházás biztosítási díja – a biztosító értesítése szerint – 40 000 Ft.

4. A gépet használatba veszik.

5. Vegyes forrásból új gépberuházást valósítanak meg. Rendelkezésre áll 30 000 000 Ft saját pénz, amit elkülönítetnek. A jóváírási értesítés megérkezett.

6. A bank által engedélyezett beruházási hitelkeret 3 500 000 Ft, leányvállalattól hosszú távú lejáratra kapott kölcsön 4 500 000 Ft.

7. Harmadik országból beszerzett importgéphez kapcsolódó számla értéke 150 000 DEV (a teljesítés napján érvényes MNB árfolyam 130 Ft/DEV).

8. A beruházás géphez kapcsolódó szerelési költségéről megérkezett a kivitelező számlája 100 000 Ft + ÁFA.

9. Az önkormányzatnak fizetendő – beruházáshoz kapcsolódó – illeték összege 40 000 Ft.

10. A vám összege 1 140 000 Ft, vámkezelési költség 60 000 Ft, a vámhatóság által kivetett ÁFA a külföldi szállító számlája és a vámköltségek után 27%.

11. A külföldi szállító számláját saját forrásból kifizették, a pénzügyi teljesítés napján érvényes eladási árfolyam 131 Ft/DEV.

12. A gépberuházáshoz kapcsolódó hatósági díjak összege 250 000 Ft.

 13. A beruházás üzemeltetéséhez a vállalkozás 7 évre megveszi a szomszéd épület bérleti jogát. A leszámlázott összeg 8 400 000 Ft + ÁFA.
14. A beruházással kapcsolatos számlák kiegyenlítése a maradék elkülönített saját pénzből, az engedélyezett beruházási hitelkeretből, a hosszú lejáratú kölcsönből. A még fennálló tartozás összegét az elszámolási betétszámláról átutalták, a vám általános forgalmi adóját visszaigényelték.

15. Az aktiválásig felmerült kamatköltség 20 000 Ft, amelyet bankszámláról egyenlítettek ki. 

16. Az új gépsort használatba vették.

17. A hiteltörlesztés összege 300 000 Ft (a terhelési és jóváírási értesítés is megérkezett). Az aktiválás után fizetett kamat 30 000 Ft, amelyet bankszámláról egyenlítettek ki.

